મૂળ દિલ્હીનો વિવાન છેલ્લાં કેટલાંક વર્ષથી મુંબઈમાં ભાડાથી રહે છે. તેણે અમુક ઍડ-ફિલ્મોમાં કામ પણ કર્યું છે. ૨૬ વર્ષની યુવતીએ મલાડ પોલીસ-સ્ટેશનમાં બળાત્કારની ફરિયાદ નોંધાવતાં ૨૦૧૬ની ૨૯ માર્ચે વિવાનની ધરપકડ કરવામાં આવી હતી. એ પછી તેને થાણે જેલમાં મોકલવામાં આવ્યો હતો જ્યાં ૬-૭ મહિના જેલમાં રહ્યા બાદ તેને છોડવામાં આવ્યો હતો. ફરી ડિસેમ્બરમાં ૨૩ વર્ષની એક મહિલાએ મલાડ પોલીસ-સ્ટેશને વિવાન વિરુદ્ધ બળાત્કારની ફરિયાદ નોંધાવી હતી. જોકે ત્યારથી તે ફરાર હતો અને લગભગ પાંચ મહિના બાદ પોલીસ તેને પકડવામાં સફળ થઈ છે.